Ипполитова, Вера Сергеевна

Вера Сергеевна Ипполитова (ѳгленип алгаш Потапова; 1921 чылда төрүттүнген) — Ада-Чуртуң Улуг дайыннынның киржикчизи. «Маадырлыг чоруу дээш» («За отвагу») медальдың беш дакпыр эдилекчизи. Гвардия сержантызы.

 Допчу-намдары. 
1921 чылда төрүттүнген. Институтка өөренип тургаш, эмчи херээн шиңгеедип ап турган. Петроградтың РВК-дан шеригже келдирткен. Фронтуга эки тура-биле 1941 чылдың декабрьдан тура. 1942 чылдан тура  ВКП(б) КПСС (коммунистиг пария) кежигүнү. 1943 чылдың март 8-те № 12 чарлык-биле 71 дугаар тускай далай бригадазынның 71 дугаар батальонуннуң 3 дугаар ротазынның отделение командириниң оралыкчызы В.С. Ипполитова «Маадырлыг чоруу дээш» («За отвагу») - деп медаль-биле шаңнаткан. 

 Маадырлыг чоруктары 
20 балыгланган дайынчыларны тулчуушкун шөлүнден үндүр дажыглаан. Камгалап турар үезинде 2 дайызыны база узуткаан. 

1944 чылдың март 22-де № 031-н чарлыы биле Ленинград фронтузуннуң дайынчызы Ипполитова 113 дайынчыга дуза каткаш, 50 хирезин тулчуушкун шөлүнден үндүргени дээш «Маадырлыг чоруу дээш» - деп медаль биле шаңнаткан.

1944 чылдың июнь 14-те № 035-н дужаал биле «Маадырлыг чоруу дээш» - деп медаль биле 50 балыгланган дайынчыларны тулчуушкун шөлүнден үндүргени дээш шаннаткан. 

1944 чылдың июль 6-да № 042-н дужаал биле «Маадырлыг чоруу дээш» - деп медаль биле балыгланган дайынчыларга дузалашканы дээш шаңнаткан.

1945 чылдыӊ март 3-те № 11-н дужаал биле сержант Ипполитова 50 балыгланган дайынчыларны тулчуушкун  шөлүнден камгалап алганы дээш «Маадырлыг чоруу дээш» - деп медаль биле шаңнаткан.

Уругнуӊ кады хүлээлге эттирип турган эжи Зольников Степан Михайлович база 5 «Маадырлыг чоруу дээш» - деп медальдыӊ эдилекчизи.

Ипполитова Свердловск облазынныӊ Ирбитке чурттап турган.

Шѳлүлгелер.
https://pamyat-naroda.ru/heroes/podvig-chelovek_nagrazhdenie150158019/
https://pamyat-naroda.ru/heroes/podvig-chelovek_nagrazhdenie46106226/
https://pamyat-naroda.ru/heroes/podvig-chelovek_nagrazhdenie37541995/
https://pamyat-naroda.ru/heroes/podvig-chelovek_nagrazhdenie33244793/
https://pamyat-naroda.ru/heroes/podvig-chelovek_nagrazhdenie20981387/